CELEX: 31984R1384
Language: el
Date: 1984-05-08 00:00:00
Title: Κανονισμός (ΕΟΚ) αριθ. 1384/84 του Συμβουλίου της 8ης Μαΐου 1984 που τροποποιεί τον κανονισμό (ΕΟΚ) αριθ. 3667/83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους

Avis juridique important

|

31984R1384

Κανονισμός (ΕΟΚ) αριθ. 1384/84 του Συμβουλίου της 8ης Μαΐου 1984 που τροποποιεί τον κανονισμό (ΕΟΚ) αριθ. 3667/83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους  

Επίσημη Εφημερίδα αριθ. L 133 της 19/05/1984 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1384/84 ΤΟΥ ΣΥΜΒΟΥΛΙΟΥ  της 8ης Μαΐου 1984  που τροποποιεί τον κανονισμό (ΕΟΚ) αριθ. 3667/83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την πράξη προσχώρησης του 1972, και ιδίως το άρθρο 5 παράγραφος 2 του πρωτοκόλλου 18 που είναι προσαρτημένο στην πράξη αυτή,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 3667/83 (1), όπως τροποποιήθηκε τελευταία από τον κανονισμό (ΕΟΚ) αριθ. 864/84 (2), επετράπη προσωρινά στο Ηνωμένο Βασίλειο να εισάγει ορισμένη ποσότητα βουτύρου Νέας Ζηλανδίας με ειδικούς όρους, κατά το χρονικό διάστημα από τον Ιανουάριο μέχρι τον Μάιο 1984·  ότι το Συμβούλιο δεν μπόρεσε να θεσπίσει έγκαιρα νέο καθεστώς εισαγωγής για μεγαλύτερο χρονικό διάστημα· ότι, προκειμένου να αποφευχθεί διακοπή των εισαγωγών, θα πρέπει να χορηγηθεί νέα προσωρινή άδεια για τους μήνες Ιούνιο και Ιούλιο 1984,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3667/83 τροποποιείται ως εξής:  1. στο άρθρο 2 παράγραφος 1 πρώτο εδάφιο, η ημερομηνία «31 Μαΐου 1984» αντικαθίσταται από την ημερομηνία «31 Ιουλίου 1984» και, στο δεύτερο εδάφιο, η ποσότητα «34 583 τόνοι» αντικαθίσταται από την ποσότητα «48 416 τόνοι»·  2. στο άρθρο 2, η παράγραφος 3 αντικαθίσταται από το ακόλουθο κείμενο:  «3. Πριν από την 1η Αυγούστου 1984, το Συμβούλιο, μετά από πρόταση της Επιτροπής, επανεξετάζει τη λειτουργία αυτού του καθεστώτος με σκοπό τη λήψη απόφασης για το καθεστώς εισαγωγής βουτύρου Νέας Ζηλανδίας μετά τις 31 Ιουλίου 1984».  Άρθρο 2  Ο παρών κανονισμός αρχίζει να ισχύει την 1η Ιουνίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαΐου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. L 366 της 28. 12. 1983, σ. 16.  (2) ΕΕ αριθ. L 90 της 1. 4. 1984, σ. 24.